[pic] | EUROOPAN KOMISSIO |

Bryssel 16.12.2010

KOM(2010) 756 lopullinen

2010/0367 (COD)

Ehdotus:

EUROOPAN PARLAMENTIN JA NEUVOSTON ASETUS

asetuksen (ETY) N:o 1059/69 soveltamisalaan kuuluvien tiettyjen Turkista peräisin olevien tavaroiden yhteisöön tuonnissa sovellettavista erityisistä säännöksistä annetun asetuksen (ETY) N:o 429/73 ja tietyistä yhteisön tariffikiintiöistä vuonna 1995 annettavista myönnytyksistä tietyille jalostetuille maataloustuotteille annetussa asetuksessa (EY) N:o 1416/95 säädettyjen toimenpiteiden uusimisesta vuodeksi 2000 annetun asetuksen (EY) N:o 215/2000 kumoamisesta

PERUSTELUT

Viime vuosikymmeninä on annettu erinäisiä säädöksiä, joiden kaikki oikeusvaikutukset ovat lakanneet, mutta säädökset ovat teknisesti edelleen voimassa. Säädösten vanhentuminen johtuu niiden väliaikaisesta luonteesta tai siitä, että niiden sisältö on korvattu myöhemmin annetuin säädöksin. Monista säädöksistä, jotka koskevat uusien jäsenvaltioiden liittymistä unioniin, on tullut liittymisen jälkeen vanhentuneita. Euroopan parlamentti, neuvosto ja komissio sopivat paremmasta lainsäädännöstä tehdyssä toimielinten välisessä sopimuksessa, että unionin lainsäädäntöä olisi ajantasaistettava ja sen määrää vähennettävä kumoamalla säädöksiä, joita ei enää sovelleta.[1] Merkityksettömät säädökset olisi poistettava unionin säännöstöstä, jotta unionin lainsäädännön avoimuus ja oikeusvarmuus paranisivat.

Komissio on toteuttanut erinäisiä toimenpiteitä poistaakseen unionin säännöstöstä vanhentuneita säädöksiä lähinnä julistamalla tällaisia komission säädöksiä vanhentuneiksi. Tuoreimmassa tapauksessa komissio julisti vanhentuneiksi noin 250 maatalouteen liittyvää säädöstä, ja pian on vuorossa eräitä muita maataloussäädöksiä sekä noin 60 jalostettujen maataloustuotteiden kauppaan liittyvää säädöstä.[2]

Komissio on yksilöinyt kaksi maataloustuotteiden valmistuksessa tuotettuihin tavaroihin liittyvää neuvoston säädöstä, jotka perustuvat Euroopan unionin toiminnasta tehdyn sopimuksen 207 artiklaan (aiempi Euroopan yhteisön perustamissopimuksen 133 artikla ja sitä ennen Euroopan yhteisön perustamissopimuksen 113 artikla), joiden kaikki käytännön vaikutukset ovat lakanneet mutta jotka ovat muodollisesti edelleen voimassa. Komissiolla ei ole valtuuksia julistaa neuvoston antamia säädöksiä vanhentuneiksi. Oikeusvarmuuden vuoksi komissio ehdottaa, että neuvosto kumoaa tässä ehdotuksessa luetellut säädökset.

Tämä ehdotus koskee neuvoston asetuksen (ETY) N:o 429/73 kumoamista. Asetuksessa määritetään Turkista peräisin olevien jalostettujen maataloustuotteiden tuonnissa sovellettavien tuontitullien alennettu kiinteä maksuosa. Sen säännökset ovat vanhentuneet, koska tulliliiton viimeisen vaiheen aloittamisesta 22. joulukuuta 1995 tehdyllä EY-Turkki-assosiointineuvoston päätöksellä N:o 1/95 poistettiin tullit Turkista peräisin olevilta tuotteilta.

Ehdotus koskee myös neuvoston asetuksen (ETY) N:o 215/2000 kumoamista. Asetuksella uusittiin tullietuuskiintiöt vain vuodelle 2000, ja sen kaikki oikeusvaikutukset ovat lakanneet.

Tämä ehdotus vastaa vanhentuneita maataloussäädöksiä koskevaa ehdotusta, joka sisältyy yksinkertaistamisohjelmaan, joka hyväksyttiin sääntely-ympäristön yksinkertaistamista koskevan komission strategian täytäntöönpanon yhteydessä – asiakirja KOM(2008) 712, vuoden 2009 komission lainsäädäntö- ja työohjelman liite 2.

2010/0367 (COD)

Ehdotus:

EUROOPAN PARLAMENTIN JA NEUVOSTON ASETUS

asetuksen (ETY) N:o 1059/69 soveltamisalaan kuuluvien tiettyjen Turkista peräisin olevien tavaroiden yhteisöön tuonnissa sovellettavista erityisistä säännöksistä annetun asetuksen (ETY) N:o 429/73 ja tietyistä yhteisön tariffikiintiöistä vuonna 1995 annettavista myönnytyksistä tietyille jalostetuille maataloustuotteille annetussa asetuksessa (EY) N:o 1416/95 säädettyjen toimenpiteiden uusimisesta vuodeksi 2000 annetun asetuksen (EY) N:o 215/2000 kumoamisesta

EUROOPAN PARLAMENTTI JA EUROOPAN UNIONIN NEUVOSTO, jotka

ottavat huomioon Euroopan unionin toiminnasta tehdyn sopimuksen ja erityisesti sen 207 artiklan 2 kohdan,

ottavat huomioon Euroopan komission ehdotuksen,

sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,

noudattavat tavallista lainsäätämisjärjestystä

sekä katsovat seuraavaa:

1. Unionin lainsäädännön avoimuuden lisääminen on olennainen osa parempaa lainsäädäntöstrategiaa, jota unionin toimielimet soveltavat. Sen vuoksi on aiheellista poistaa sovellettavasta lainsäädännöstä säädökset, joilla ei ole enää todellista vaikutusta.

2. Asetuksen (ETY) N:o 1059/69 soveltamisalaan kuuluvien tiettyjen Turkista peräisin olevien tavaroiden yhteisöön tuonnissa sovellettavista erityisistä säännöksistä 5 päivänä helmikuuta 1973 annetun neuvoston asetuksen (ETY) N:o 429/73[3] tarkoituksena oli määrittää tuontitullien alennettu kiinteä maksuosa, joka kannetaan Turkista peräisin olevien jalostettujen maataloustuotteiden tuonnista, joka tapahtuu 23 päivänä marraskuuta 1970 tehdyn Euroopan talousyhteisön ja Turkin välisen assosiointisopimuksen lisäpöytäkirjan mukaisesti.

3. Koska tulliliiton viimeisen vaiheen aloittamisesta 22 päivänä joulukuuta 1995 tehdyllä EY-Turkki-assosiointineuvoston päätöksellä N:o 1/95[4] poistettiin tullit Turkista peräisin olevilta tuotteilta, asetus (ETY) N:o 429/73 on vanhentunut.

4. Tietyistä yhteisön tariffikiintiöistä vuonna 1995 annettavista myönnytyksistä tietyille jalostetuille maataloustuotteille annetussa asetuksessa (EY) N:o 1416/95 säädettyjen toimenpiteiden uusimisesta vuodeksi 2000 24 päivänä tammikuuta 2000 annettua neuvoston asetusta (EY) N:o 215/2000[5] sovellettiin vain vuonna 2000, ja sen kaikki oikeusvaikutukset ovat lakanneet.

5. Asetukset (ETY) N:o 429/73 ja (EY) N:o 215/2000 olisi siksi oikeusvarmuuden ja oikeudellisen selkeyden vuoksi kumottava,

OVAT HYVÄKSYNEET TÄMÄN ASETUKSEN:

1 artikla

Kumotaan asetukset (ETY) N:o 429/73 ja (EY) N:o 215/2000.

2 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä .

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä […] päivänä […]kuuta […].

Euroopan parlamentin puolesta Neuvoston puolesta

Puhemies Puheenjohtaja

[1] EUVL C 321, 31.12.2003, s. 1.

[2] EUVL C 30, 6.2.2009, s. 18.

[3] EYVL L 59, 5.3.1973, s. 85.

[4] EYVL L 35, 13.2.1996, s. 1.

[5] EYVL L 24, 29.1.2000, s. 9.